অনুমোদনহীন বেতার যন্ত্র বেচাকেনা,সতর্ক করল বিটিআরসি
দেশে অনুমোদনহীন বেতার যন্ত্র ‘বেচাকেনা’ আইন অনুযায়ী দন্ডনীয় অপরাধ। এ ধরনের কাজ থেকে বিরত থাকার আহ্বান জানিয়ে সবাইকে সতর্ক করেছে বাংলাদেশ টেলিযোগাযোগ নিয়ন্ত্রণ কমিশন (বিটিআরসি)। আজ বৃহস্পতিবার সকালে এক জরুরি বিজ্ঞপ্তিতে এ সতর্ক বার্তা দেয় বিটিআরসি।

এতে বলা হয়, সাম্প্রতিক সময়ে বিটিআরসির অনুমোদনের বাইরে ব্যক্তি বা প্রতিষ্ঠান বেতার যন্ত্র (সেট টপ বক্স, স্যাটেলাইট রিসিভার, রিফ্লেকটরসেট, এ্যান্টিনা, এলএনবি, ট্রান্সমিটার, এ্যামপ্লিফায়ার, মডুলেটর, স্যাটেলাইট ফ্রিকোয়েন্সি কনভার্টার) আমদানি বা প্রস্তুত করছে। এছাড়া দেশি ও বিদেশি অনলাইন  পোর্টাল, দেশীয় ইলেক্ট্রনিক্স বাজার অথবা অন্য কোনো মাধ্যম থেকে ক্রয় ও বিক্রয় করছে। যা বাংলাদেশ টেলিযোগাযোগ নিয়ন্ত্রণ আইন-২০০১ (সংশোধিত-২০১০)-এর ধারা ৫৫ (১) অনুযায়ী একটি দ-নীয় অপরাধ। বিজ্ঞপ্তিতে বলা হয়, অবৈধ এসব বেচাকেনা থেকে সম্পূর্ণভাবে বিরত থাকার জন্য সংশ্লিষ্ট সবাইকে অনুরোধ করা হয়। অন্যথায়, বাংলাদেশ টেলিযোগাযোগ নিয়ন্ত্রণ আইনে দায়ী ব্যক্তি বা প্রতিষ্ঠানের বিরুদ্ধে আইনগত ব্যবস্থা গ্রহণ করা হবে।

দেশে অনুমোদনহীন বেতার যন্ত্র ‘বেচাকেনা’ আইন অনুযায়ী দন্ডনীয় অপরাধ। এ ধরনের কাজ থেকে বিরত থাকার আহ্বান জানিয়ে সবাইকে সতর্ক করেছে বাংলাদেশ টেলিযোগাযোগ নিয়ন্ত্রণ কমিশন (বিটিআরসি)। আজ বৃহস্পতিবার সকালে এক জরুরি বিজ্ঞপ্তিতে এ সতর্ক বার্তা দেয় বিটিআরসি।